Komission asetus (EY) N:o 1979/2003, annettu 11 päivänä marraskuuta 2003, asetuksen (EY) N:o 2400/96 täydentämisestä (Westlandse druif, Alcachofa de Benicarló tai Carxofa de Benicarló ja Marrone di San Zeno)



Virallinen lehti nro L 294 , 12/11/2003 s. 0005 - 0006



Komission asetus (EY) N:o 1979/2003, annettu 11 päivänä marraskuuta 2003, asetuksen (EY) N:o 2400/96 täydentämisestä (Westlandse druif, Alcachofa de Benicarló tai Carxofa de Benicarló ja Marrone di San Zeno) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Alankomaat on lähettänyt komissiolle hakemuksen nimityksen Westlandse druif rekisteröimiseksi maantieteellisenä merkintänä asetuksen (ETY) N:o 2081/92 5 artiklan mukaisesti. Espanja on lähettänyt komissiolle hakemuksen nimityksen Alcachofa de Benicarló tai Carxofa de Benicarló ja Italia nimityksen Marrone di San Zeno rekisteröimiseksi alkuperänimityksenä. (2) Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaisia ja että niissä on kaikki sen 4 artiklassa edellytetyt tiedot. (3) Asetuksen (ETY) N:o 2081/92 7 artiklassa tarkoitettuja vastalauseita ei ole toimitettu komissioon sen jälkeen, kun tämän asetuksen liitteessä mainitut kolme nimitystä julkaistiin Euroopan unionin virallisessa lehdessä(3). (4) Tämän vuoksi kyseiset kolme nimitystä voidaan lisätä suojattujen alkuperänimitysten ja suojattujen maantieteellisten merkintöjen rekisteriin, ja niitä on näin ollen pidettävä yhteisössä suojattuina alkuperänimityksinä tai suojattuina maantieteellisinä merkintöinä. (5) Tämän asetuksen liite täydentää komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 1665/2003(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä mainituilla kolmella nimityksellä, ja lisätään kyseiset nimitykset suojattuina alkuperänimityksinä (SAN) tai suojattuina maantieteellisinä merkintöinä (SMM) asetuksen (ETY) N:o 2081/92 6 artiklan 3 kohdassa säädettyyn suojattujen alkuperänimitysten ja suojattujen maantieteellisten merkintöjen rekisteriin. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä marraskuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EUVL L 122, 16.5.2003, s. 1. (3) EUVL C 40, 19.2.2003, s. 5 (Westlandse druif). EUVL C 40, 19.2.2003, s. 7 (Alcachofa de Benicarló tai Carxofa de Benicarló). EUVL C 45, 25.2.2003, s. 2 (Marrone di San Zeno). (4) EYVL L 327, 18.12.1996, s. 11. (5) EUVL L 235, 23.9.2003, s. 6. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Hedelmät, vihannekset ja viljat ALANKOMAAT Westlandse druif (SMM) ESPANJA Alcachofa de Benicarló tai Carxofa de Benicarló (SAN) ITALIA Marrone di San Zeno (SAN)